কথা: এস, এম, আবু বকর  সুর: রবিউল হুসেইন    ষোলই ডিসেম্বর  তুমি গর্ব আমার, আমার অহঙ্কার  সালাম তোমায়, তোমায় নমস্কার।।    সেদিন যখন জ্বলে ওঠে বাঙালী  নিয়ে আপন পরিচয়  মানব দানব তোমার কাছে  প্রাণ ভিক্ষা চায়  তখন আমার মায়ের আঁচল উড়ে আকাশে  এমন ক্ষণ আমি পাই নাগো আর।।    ইতিহাসের যত রুদ্ধ পাতা  পেরিয়ে তোমায় পেলাম  প্রতি পাতায় রক্তে লেখা  শত শহীদের নাম  এলে তুমি আলো হয়ে মোছাতে অন্ধকার  এমন আলো বাধা মানে নাগো আর।।